CELEX: 62015CN0391
Language: fi
Date: 2015-07-20 00:00:00
Title: Asia C-391/15: Ennakkoratkaisupyyntö, jonka Tribunal Superior de Justicia de Andalucía (Espanja) on esittänyt 20.7.2015 – Marina del Mediterráneo S.L. ym. v. Consejería de Obras Públicas y Vivienda de la Junta de Andalucía

19.10.2015   
            
            
               FI
            
            
               Euroopan unionin virallinen lehti
            
            
               C 346/6
            
         Ennakkoratkaisupyyntö, jonka Tribunal Superior de Justicia de Andalucía (Espanja) on esittänyt 20.7.2015 – Marina del Mediterráneo S.L. ym. v. Consejería de Obras Públicas y Vivienda de la Junta de Andalucía
   (Asia C-391/15)
   (2015/C 346/07)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Tribunal Superior de Justicia de Andalucía
   
      Pääasian asianosaiset
   
   
      Kantajat: Marina del Mediterráneo S.L., Marina del Mediterráneo Duquesa S.L., Marina del Mediterráneo Estepona S.L., Marina del Mediterráneo Este S.L., Marinas del Mediterráneo Torre S.L., Marina del Mediterráneo Marbella S.L., Gómez Palma S.C., Enrique Alemán S.A., Cyes Infraestructuras S.A. ja Cysur Obras y Medioambiente S.A.
   
      Vastaaja: Consejería de Obras Públicas y Vivienda de la Junta de Andalucía
   
      Muut osapuolet: Agencia Pública de Puertos de Andalucía, UTE Nassir Bin Abdullah and Sons S.L., Puerto Deportivo de Marbella S.A. ja Ayuntamiento de Marbella
   
      Ennakkoratkaisukysymykset
   
   
               1)
            
            
               Kun huomioon otetaan vilpittömän yhteistyön ja direktiivin tehokkaan vaikutuksen periaatteet, onko direktiivin 89/665/ETY (1) 1 artiklan 1 kohtaa ja 2 artiklan 1 kohdan a ja b alakohtaa tulkittava siten, että ne ovat esteenä julkisen sektorin sopimuksista 30.10.2007 annetun Espanjan lain 30/2007 310 §:n 2 momentin (nykyinen julkisen sektorin sopimuksista annetun lain konsolidoidun toisinnon hyväksymisestä annetun kuninkaan asetuksen 3/2011 40 §:n 2 momentti) kaltaiselle kansalliselle lainsäädännölle, koska siinä estetään kohdistamasta julkisia hankintoja koskeva erityinen muutoksenhaku hankintaviranomaisen toteuttamiin valmistelutoimiin, kuten tarjoajan esittämän tarjouksen hyväksymistä tarjouskilpailuun koskevaan päätökseen, jonka kohdalla on tuotu ilmi kansallisessa lainsäädännössä ja unionin oikeudessa säädettyjen, teknisen pätevyyden ja vakavaraisuuden osoittamista koskevien säännösten noudattamatta jättäminen?
            
         
               2)
            
            
               Mikäli ensimmäiseen kysymykseen vastataan myöntävästi, onko direktiivin 89/665/ETY 1 artiklan 1 kohdalla ja 2 artiklan 1 kohdan a ja b alakohdalla välitön oikeusvaikutus?
            
         
      (1)  Julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21.12.1989 annettu neuvoston direktiivi 89/665/ETY (EYVL L 395, s. 33).